Vedtektsforslag Bastard rollespillgruppe.
§1. Bastard er en demokratisk organisasjon, og alle avgjørelser skal foretas demokratisk med simpelt flertall.

§2. Bastard er en revolusjonær rollespillgruppe som skal legge vekt på samhold og sosial underholdning for alle medlemmene. Holdningene skal derfor være venstrevridde politisk, men ingen privatperson, hverken medlemmer eller andre, skal henges ut for handlinger, uttalelser, væremåte eller utseende, uavhengig av politiske synspunkter.

§3. Medlemskap i ungdomspartiet Rød Ungdom er ikke et kriterium for medlemskap i Bastard, men holdningene må stemme overens med de som er beskrevet ovenfor.

§4. Nye medlemmer kan bare slutte seg til gruppa dersom det er deres frie vilje, og det er total enighet om medlemskapet i gruppa.

§5. Bastard foretar ikke aktiv utestengning på bakgrunn av holdninger. Ved flertall i gruppa kan det foretas en anbefaling om å trekke seg ut, og man kan på et hvilket som helst tidspunkt frivillig melde seg ut. Unntaket fra dette er §7.

§6.  Ved total mangel på aktivitet i gruppa i en sammenhengende periode på seks måneder regnes man automatisk som meldt ut av gruppa, og må på nytt søke om medlemskap. I dette tilfellet kan medlemmer som ble meldt inn etter dem selv bare benytte veto hvis disse utgjør et flertall.

§7. Det er på Bastards møter totalforbud mot rusmidler, og enhver som kommer påvirket av rusmidler til møtene, bruker rusmidler på møtene, eller oppfordrer til bruk av rusmidler vil bli utestengt.

§8. Bastard har ikke varige tillitsvalgte, men det skal før hver samling bestemmes en spillmester og en referent. Spillmesterens ansvar er å sørge for at spillet går sin gang og utføre den rollen som en “Gamemaster” ville utført i det rollespillet som benyttes som mal. Under den samlingens rollespill er spillmesteren avgjørelser endelige, men han/hun har ingen makt utover dette. Referentens oppgave er å legge ut et kort referat av det gjeldende spillet, hovedsakelig hvor det endte, samt å sørge for at alle nødvendige papirer blir tatt vare på til neste gang.

[bookmark: _GoBack]§9. Alle medlemmene har selv ansvar for å bringe det nødvendige til samlingene. I hovedsak betyr dette at det fellesutstyr som blir benyttet på samlingene skal tas med av den/de som oppbevarer det. Det er også ønskelig at alle deltakere bringer sitt eget sett med rollespillsterniger.
